12 Januarie - Jy, ŉ sendeling. - Jan van der Watt - www.bybelkennis.co.za
12 Januarie – Jy, ŉ sendeling. – Jan van der Watt
by Mitch Kalp · Published 12/01/2017 · Updated 08/12/2016
Lees: Mat 9:27-10:21 (fokus: 10:1-5)
‘Gaan vertel hulle van God se nuwe wêreld wat hier is. Gebruik die toerusting wat Ek vir julle gegee het.’ (10:7)
Die woord “sendingwerk” laat ons gewoonlik aan beelde dink van verre lande met snaakse name, mense met vreemde tale en klere, tropiese woude waar dapper Christene tussen steekvlieë en muskiete die Evangelie verkondig.
Eintlik beteken die woord baie meer as dit: die sendingveld begin vir die gelowige nooit verder as ŉ meter van hom af nie. Dit sluit die plek en mense in waar sy voet die volgende oomblik gaan val. Kyk maar na Jesus – Hy stuur sy dissipels eerste na die mense rondom Hom, ja, na sy eie mense toe (10:5-6).
Iewers waar jou voet vandag mag val, gaan daar iemand wees wat dalk al gehoor het, maar nog nie geluister het nie. Jy mag dalk die een wees deur wie die Here daardie persoon wil laat luister. Dit beteken allermins dat jy die Bybel oral moet uitpluk en rondswaai. Dit beteken egter wel dat jy in jou lewenstyl ŉ “gestuurde” van die Here moet wees. As die geleentheid kom, moet jy nie onkant gevang word nie.
Moet jouself ook nooit as “gestuurde” onderskat nie, want jy is nie alleen nie. God is ook daar. En dit is nie jy wat die dinge moet laat werk nie. Hy doen die eintlike werk. Moet dus nie vir God probeer ‘werkloos’ maak deur alles self te probeer doen nie. Heelwat Russiese Christene vertel dat na die val van kommunisme hulle juis so tot bekering gekom het – nie deur ŉ geprekery in kerke nie, maar deur mense wat vir hulle dáár was om vir hulle die pad na God toe te wys.
Jy moet die wegwyser wees vir mense wat die weg soek.
30 Mei: Jy het rede om lekker te voel. – Jan van der Watt
by Mitch Kalp · Published 30/05/2017 · Last modified 17/05/2017
28 Februarie – Wat gebeur moet gebeur. – Jan van der Watt
by Mitch Kalp · Published 28/02/2017 · Last modified 27/01/2017
30 April: Moenie die skuldlas wat Jesus van jou skouers afgehaal het weer optel nie. – Jan van der Watt
by Mitch Kalp · Published 30/04/2017 · Last modified 28/03/2017
Besware teen die leer van die duidelikheid van die Skrif
‘n Vrygewige gemeenskap
Ons hou van stories
God se heerlikheid in die ou en nuwe verbond
Die Handelinge van die Apostels: Die apostels word weer vervolg ( deel 1; Hand 5:17-26) – Francois Malan
Christene en Gewere in ‘n Gevaarlike land
Psalm 18 (6)
Word Lidmate geïgnoreer? (2)
God en Allah: Is hulle dieselfde?
Meet jou tyd
Laaste 7 Dae: 6,722
Laaste 30: 26,673
Laaste 365 Dae: 482,175